3. ΒΑΣΙΛΙΚΟΝ ΔΙΑΤΑΓΜΑ της 13/19 Ιουν. 1957 (ΦΕΚ Α΄ 108) Περί καθορισμού και τροποποιήσεως ορίων ως και καταργήσεως Ν. Οχυρών. Έχοντες υπ’ όψει: α)Τον Νόμ. ΔΡΜΑ΄ (αριθ. 4141) της 26.3.1913 «περί διάπλου και διαμονής Εμπορικών Πλοίων παρά τας Ελληνικάς ακτάς κλπ.». β)Το άρθρ. 1 του Α.Ν. 376/1936 «περί μέτρων ασφαλείας Οχυρών θέσεων (ΦΕΚ 546/1936) ως ούτος ετροποποιήθη και συνεπληρώθη μεταγενεστέρως. γ)Το από 27 Σεπτ. 1956 Ημέτερον Β.Δ/μα «περί καθορισμού των ορίων Αμυντικών Περιοχών και Ν. Οχυρών των Ενόπλων Δυνάμεων (ΦΕΚ Α΄ 295/10.12.1956). δ)Το άρθρ. 15 παρ. 3β του Ν.Δ. 2387/53 «περί Υπουργείου Εθνικής Αμύνης κλπ.» (ΦΕΚ 108Α/1953). ε)Την υπ’ αριθ. 31114/1.3.1957 «περί Κωδικοποιήσεως αποφάσεων «περί αναθέσεως αρμοδιοτήτων εις Υφυπουργόν Εθνικής Αμύνης (ΦΕΚ 94Β/57). ς)Γνώμην του Ανωτάτου Ναυτικού Συμβουλίου (Πρακτικόν υπ’ αριθ. 8/5.4.1957) και την υπ’ αριθ. 265/18.5.1957 γνωμοδότησιν του Συμβουλίου Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρ.1.-Καθορίζομεν ως Ναυτικόν Οχυρόν την περιοχήν ΝΟΤ. ΕΥΒΟΙΚΟΥ (παρά την νησίδα ΚΑΒΑΛΙΑΝΗ) ως αύτη εμφαίνηται εις το μετά του παρόντος συνδημοσιευόμενον υπό στοιχ. Β-16 (αρμοδιότητος ΓΕΝ) Σχεδιάγραμμα. Άρθρ.2.-Τροποποιούμεν την περιοχήν του Ναυτικού Οχυρού ΒΟΡ. ΕΥΒΟΙΚΟΥ, ως αύτη εμφαίνηται εις το μετά του παρόντος συνδημοσιευόμενον υπό στοιχ. Β-12 (αρμοδιότητος Γ.Ε.Ν.), Σχεδιάγραμμα. 2.Το υπό στοιχ. Β-12 (αρμοδιότητος ΓΕΝ) Σχεδιάγραμμα, συνδημοσιευθέν μετά του από 21.9.1956 Β.Δ/τος, καταργείται. Άρθρ.3.-Η περιοχή των Αλκυονίδων Νήσων, ως αύτη καθορίζεται εν τω υπό στοιχ. Β-4 Σχεδιαγράμματι του από 27.9.1956 Β.Δ/τος «περί καθορισμού των ορίων Αμυντικών περιοχών (Α.Π.) κλπ.», από της δημοσιεύσεως του παρόντος παύει αποτελούσα Ναυτικόν Οχυρόν. 2.Το υπό στοιχ. Β-4 (αρμοδιότητος ΓΕΝ) Σχεδιάγραμμα συνδημοσιευθέν μετά του από 29 Σεπτ. 1956 Β.Δ/τος, καταργείται. Εις τον Ημέτερον επί της Εθνικής Αμύνης Υφυπουργόν, ανατίθεμεν την δημοσίευσιν και εκτέλεσιν του παρόντος. Σχεδιάγρ. Β΄ 12. (Βόρειος Εύβοια). Κατηργήθη δια του Β.Δ. 807/1962 (κατωτ. αριθ. 5). Σχεδιάγρ. Β΄ 16. (Νότιος Εύβοια). Κατηργήθη δια του Β.Δ. 807/1962 (κατωτ. αριθ. 5). 36.Η.γ.3 Αμυντικές Περιοχές και Ν. Οχυρά Σελ. 680(α) 258-138 